একটা সময় ছিল যখন ফজরের কিছু সময় পরে শুরু হতো হাজীর বিরিয়ানী বিক্রী। মাত্র এক পাতিল তেহারী বিক্রী হতো সে সময়। সন্ধ্যায় মাগরিবের পর শুরু হতো এশার নামাজের আগেই শেষ হতো। সন্ধ্যায় দুই পাতিল তেহারী বিক্রী হতো। আশ্চর্য্যের বিষয় সকালে ওই এক পাতিল এবং সন্ধ্যায় দুই পাতিল এই ছিল তাদের ব্যবসায়িক সময়। সারাদিন দোকান বন্ধ থাকতো। ঐ সময় সূচীর কারনে বিশেষ করে সন্ধ্যায় অনেকেই খাবার না পেয়ে ফিরে আসতেন। আমি নিজেও বেশ ক'বার সন্ধ্যায় ফিরে এসেছি খাবার না পেয়ে। আশেপাশে এখন যে দোকান গুলো গড়ে উঠেছে সে গুলো তেহারী না পেয়ে ফিরে যাওয়া খরিদ্দারদের দুধের স্বাদ ঘোলে মিটানোর মত গড়ে ওঠে। 